Diari Oficial de la Generalitat Valenciana


Sumari del DOGV 5027, del 14-06-2005 (2005/6023)

ORDRE de 17 de maig de 2005, de la Conselleria d'Economia, Hisenda i Ocupació, per la qual dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social establides en l'Ordre de 9 de setembre de 2004, i en l'Ordre de 19 d'octubre de 2004, així com els tipus màxims dels préstecs subvencionables acollits a la dita ordre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6023


Data del document
:   17-05-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * societat sense fins de lucre
    * ajuda a l'ocupació
    * ajuda pública
    * suport econòmic
    * economia social
    * mutualitat social
    * cooperativa

ORDRE de 17 de maig de 2005, de la Conselleria d'Economia, Hisenda i Ocupació, per la qual dóna publicitat a les línies de crèdit i a l'import global màxim destinat a finançar la concessió de subvencions de foment de l'economia social establides en l'Ordre de 9 de setembre de 2004, i en l'Ordre de 19 d'octubre de 2004, així com els tipus màxims dels préstecs subvencionables acollits a la dita ordre. [2005/6023]
  
Amb data 27 de setembre de 2004 va ser publicada en el Diari Oficial de la Generalitat Valenciana l'Ordre de 9 de setembre de 2004, de la Conselleria d'Economia, Hisenda i Ocupació, per la qual s'establixen les bases reguladores per a la concessió d'ajudes destinades al foment de les cooperatives i societats laborals.
  
Amb data 25 d'octubre de 2004 va ser publicada en el Diari Oficial de la Generalitat Valenciana l'Ordre de 19 d'octubre de 2004, de la Conselleria d'Economia, Hisenda i Ocupació, per la qual s'establixen les bases reguladores per a la concessió d'ajudes destinades a la promoció, el foment i la difusió de l'economia social.
  
En compliment del que establix la disposició addicional primera de l'Ordre de 9 de setembre de 2004, així com la disposició addicional segona de l'Ordre de 19 d'octubre de 2004, mencionades, i l'article 47.11 del text refós de la Llei d'Hisenda Publica de la Generalitat Valenciana, i d'acord amb el que establix la Llei de Pressupostos de la Generalitat per a l'any 2005, mitjançant la present ordre es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'estes, per a l'any 2005.
  
Per això, i en virtut de les facultats que em conferix l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici de 2005, i de conformitat amb el que establix la Llei 14/2004, de 29 de desembre, de Pressupostos de la Generalitat Valenciana per a l'exercici de 2005 (DOGV núm. 4.915 de 31.12.2004), les ajudes previstes per les ordres de 9 de setembre de 2004 i de 19 d'octubre de 2004, de la Conselleria d'Economia, Hisenda i Ocupació, per la qual s'estableixen les bases reguladores i el procediment general per a la concessió d'ajudes destinades al foment de les cooperativesi i societats laborals, i la promoció, el foment i la difusió de l'economia social, es finançaran a càrrec de la secció 06, programa 315.10, Foment de l'Ocupació, capítols, línies i imports que a continuació s'indiquen:
  
a) Les ajudes per a la integració laboral de socis establides en el capítol II de l'ordre de 9 de setembre de 2004, mencionada, es finançaran a càrrec del capítol IV, codi línia T5266000, amb un import global màxim de 3.298.180,00 euros, dels quals 2.245.726,00 euros són finançats pel Fons Social Europeu i 962.454 euros són fons condicionats de la Generalitat Valenciana.
  
b) Les ajudes per a assistències tècniques, establides en el capítol II de l'ordre de 9 de setembre de 2004, es finançaran a càrrec del capítol IV, codi línia T5266000, amb un import global màxim de 250.000,00 euros, que corresponen a fons finalistes del Ministeri de Treball i Afers Socials.
  
c) Les ajudes a la realització d'inversions que contribuïsquen a la creació, consolidació o millora de la competitivitat de cooperatives i societats laborals establides en el capítol II de l'ordre de 9 de setembre de 2004 mencionada, es finançaran amb un import global màxim de 600.000,00 euros, a càrrec del capítol VII, del codi línia T2242000, dels quals 466.250,00 euros són fons finalistes del Ministeri de Treball i Afers Socials, i 133.750,00 euros, són fons propis no condicionats de la Generalitat Valenciana.
  
d) Les ajudes financeres establides en el capítol III, de l'ordre de 9 de setembre de 2004 mencionada, es finançaran a càrrec del capítol VII codi línia T2242000, amb un import global màxim de 150.000,00 euros, que corresponen a fons propis no condicionats de la Generalitat Valenciana.
  
e) Les ajudes directes a la inversió establides en el capítol III, de l'ordre de 9 de setembre mencionada, es finançaran a càrrec del capítol VII, codi línia T2242000 amb un import global màxim de 700.000,00, euros, que són fons propis no condicionats de la Generalitat Valenciana
  
f) Les ajudes per a les despeses derivades de la representació institucional, defensa dels interessos col·lectius i promoció general de les cooperatives, societats laborals o mutualitats de previsió social a la Comunitat Valenciana, establides en el capítol II de l'ordre de 19 d'octubre de 2004 mencionada abans, es finançaran a càrrec del capítol IV, codi línia T5266000, amb un import global màxim de 547.876,00 euros, que corresponen a fons propis no condicionats de la Generalitat Valenciana
  
g) Les ajudes per a la realització d'actuacions de formació, foment i difusió de l'economia social, establides en el capítol IIII de l'ordre de 19 d'octubre de 2004 mencionada, es finançaran a càrrec del capítol IV, codi línia T5266000, amb un import global màxim de 934.248,00 euros, dels quals 734.248,00 euros són fons finalistes del Ministeri de Treball i Afers Socials, i 200.000,00 euros són fons propis no condicionats de la Generalitat Valenciana.
  
Article 2
  
Igualment per a l'exercici 2005, el termini per a sol·licitar les ajudes a què fa referència l'ordre de 19 d'octubre de 2004, serà d'un mes comptat a partir de l'endemà de la publicació
  
Article 3
  
Els tipus d'interés màxims dels préstecs acollits al conveni de col·laboració financera amb la conselleria en matèria d'ocupació, que afecten les subvencions financeres previstes en la convocatòria regulada per la present ordre, seran els següents per a l'any 2005:
  
a) En préstecs a tipus variable, el tipus nominal màxim serà del Mibor o Euribor més 2 punts.
  
b) En préstecs a tipus fix, el tipus nominal màxim estarà en funció dels anys de duració del préstec des de la formalització:
  
1. En préstecs amb duració de fins a 5 anys inclusivament, el tipus nominal màxim aplicable serà fins al 5,68%.
  
2. En préstecs amb duració de més de 5 anys fins a 8, inclusivament, el tipus nominal màxim aplicable serà fins al 6,25%.
  
3. En préstecs amb duració de més de 8 anys, el tipus nominal màxim aplicable serà fins al 6,79%.
  
Els fluxos de subvenció, d'acord amb les característiques concretes dels préstecs, s'actualitzaran en el moment de l'operació al tipus del 4,08% anual.
  
DISPOSICIÓ ADDICIONAL
  
Les ajudes d'incorporació de desocupats com a socis treballadors o socis de treball a cooperatives i societats laborals, sol·licitades en l'any 2004 i pendents de resolució, en haver-se completat les sol·licituds després del tancament de l'exercici econòmic 2004, es podran concedir en este exercici sempre que complisquen els requisits establits en l'Ordre de 9 de setembre de 2004 i se sol·licite de nou l'ajuda en el termini de dos mesos des de l'endemà de la publicació de la present ordre.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 17 de maig de 2005
  
El conseller d'Economia, Hisenda i Ocupació